**H O T Ă R Â R E**

**privind înscrierea în Inventarul bunurilor din domeniul public al Județului Cluj a bunurilor realizate în cadrul obiectivului de investiții ”Execuție drum de acces la Staţia de transfer Gherla, Judeţul Cluj, în lungime de 360 m, relocare linii electrice aeriene pentru reglementare acces în incinta Stației de transfer Gherla, Județul Cluj”** din cadrul Proiectului “Sistem de Management Integrat al Deșeurilor în Județul Cluj”

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 182 din 18.10.2021 privind înscrierea în Inventarul bunurilor din domeniul public al Județului Cluj a bunurilor realizate în cadrul obiectivului de investiții ”Execuție drum de acces la Staţia de transfer Gherla, judeţul Cluj, în lungime de 360 m, relocare linii electrice aeriene pentru reglementare acces în incinta Stației de transfer Gherla, Județul Cluj” din cadrul Proiectului “Sistem de Management Integrat al Deșeurilor în Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 37574/18.10.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 37575/18.10.2021 şi Avizul cu nr. 37574 mdin 21.10.2021 adoptat de Comisia de specialitate nr. 4, emis în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Procesul-verbal de recepție la terminarea lucrărilor nr. 27040/23.07.2021 privind execuția lucrărolor de construcții aferente obiectivului de investiții ”Execuție drum de acces la Staţia de transfer Gherla, Judeţul Cluj, în lungime de 360 m, relocare linii electrice aeriene pentru reglementare acces în incinta Stației de transfer Gherla, Județul Cluj” din cadrul Proiectului “Sistem de Management Integrat al Deșeurilor în Județul Cluj” executate în cadrul Contractului de lucrări nr. 39131/293/23.11.2018, încheiat între Unitatea Administrativ Teritorială-Județul Cluj- în calitate de achizitor, pe de o parte, și societatea ROCAROM S.A. Baia Mare, în calitate de executant, pe de altă parte;
* Documentul de poziție privind modul de implementare a Proiectului ”Sistem de Management Integrat al Deșeurilor în Județul Cluj”, aprobat prin Hotărârea Adunării generale a asociaților Asociației de Dezvoltare Intercomunitară ECO – METROPOLITAN CLUJ cu nr. 2/28 iulie 2010;
* Hotărârea Consiliului Județean Cluj nr. 224/2010 privind aprobarea Studiului de fezabilitate pentru obiectivul „Sistem de Management Integrat al Deşeurilor În Judeţul Cluj”, modificată prin Hotărârile Consiliului Județean Cluj nr. 7/2011, nr. 306/2013 și nr. 35/2020;
* Hotărârea Consiliului Județean Cluj nr. 47/2014 privind aprobarea unor măsuri necesare pentru realizarea Proiectului „Sistem de Management Integrat al Deșeurilor în Județul Cluj";
* Hotărârea Consiliului Județean Cluj nr. 187/2016 privind aprobarea proiectului cu titlul „Fazarea proiectului Sistem de Management Integrat al Deşeurilor în judeţul Cluj" și a cheltuielilor legate de proiect, modificată prin Hotărârile Consiliului Județean Cluj nr. 24/2017 și nr. 36/2020;
* Hotărârea Consiliului Local al Municipiului Gherla nr. 6/2014 privind aprobarea trecerii în administrarea Consiliului Judeţean Cluj a două terenuri proprietatea Municipiului Gherla, înscrise în C.F. 53363 Municipiul Gherla cu nr. cadastral 53363 şi C.F. 53289 Municipiul Gherla cu nr. cadastral 53289, în vederea construirii unui drum de acces la Staţia de transfer Gherla aferentă Proiectului “Sistem Integrat de Management al Deşeurilor în Judeţul Cluj“;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile :

* art. 92 alin. (1), ale art. 173 alin. (1) lit. c), ale art. 286 alin. (3), art. 287 lit. b), art. 289 - 290, ale art. 297 - 301 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 7 din Legea serviciului de salubrizare a localităților nr. 101/2006, republicată, cu modificările și completările ulterioare;
* art. 6, ale art. 9 lit. i) și j), ale art. 17, ale art. 22 și ale art. 27 - 28 din Legea privind calitatea în construcţii nr. 10/1995, republicată, cu modificările şi completările ulterioare
* art. 3, ale art. 5 și ale art. 22 - 23 din Anexa la Hotărârea Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1****)** Se aprobă înscrierea în Inventarul bunurilor care aparțin domeniului public al Județului Cluj și administrarea Consiliului Județean Cluj a bunurilor imobile realizate și recepționate ca urmare a finalizării execuției lucrărilor efectuate în cadrul obiectivului de investiții ”Execuție drum de acces la Staţia de transfer Gherla, Judeţul Cluj, în lungime de 360 m, relocare linii electrice aeriene pentru reglementare acces în incinta Stației de transfer Gherla, Județul Cluj” din cadrul Proiectului “Sistem de Management Integrat al Deșeurilor în Județul Cluj”, având datele de identificare cuprinse în **anexa** care face parte integrantă din prezenta hotărâre, edificate pe terenurile situate în municipiul Gherla, str. Gelu, f.n. Județul Cluj, identificate în:

1. teren în suprafaţă de 5.223 mp înscris în Cartea funciară nr. 53363 Gherla cu nr. cad. 53363;
2. teren în suprafaţă de 360 mp înscris în Cartea funciară nr. 53289 Gherla cu nr. cad. 53289;
3. teren în suprafață de 5.000 mp înscris în Cartea funciară nr. 50931 Gherla cu nr. cadastral 50931.

**(2)** Bunurile prevăzute la alin. (1) sunt declarate bunuri de interes public județean potrivit legii și sunt destinate asigurării accesului și funcționării Stației de transfer deșeuri Gherla.

**Art. 2**. Se emite acordul Județului Cluj pentru înscrierea în cartea funciară a dreptului de proprietate publică al Județului Cluj și a dreptului de administrare al Consiliului Județean Cluj asupra bunurilor imobile menționate la art. 1 alin. (1), edificate pe terenurile identificate în cărțile funciare:

1. Cartea funciară nr. 53363 Gherla, cu nr. cad. 53363, în suprafaţă de 5.223 mp.
2. Cartea funciară nr. 53289 Gherla, cu nr. cad. 53289, în suprafaţă de 360 mp.
3. Cartea funciară nr. 50931 Gherla, cu nr. cadastral 50931, în suprafață de 5.000 mp.

**Art. 3. (1)** Comisia specială de inventariere a domeniului public şi privat a Județului Cluj va asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean Cluj, cuprinse în Anexa nr. 1 la Hotărâriea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, în sensul completării acestuia cu bunurile imobile incluse în domeniul public al Judeţului Cluj, menționate la art. 1 alin. (1) din prezenta hotărâre.

**(2)** Direcția Generală Buget – Finanțe, Resurse Umane din cadrul aparatului de specialitate al Consiliului Județean Cluj va actualiza în mod corespunzător datele din evidențele cantitativ-valorice.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget – Finanțe, Resurse Umane; Direcţia Dezvoltare şi Investiţii și Direcția de Administrare a Domeniului Public și Privat al Județului Cluj.

**Art. 5.** Prezenta hotărâre se comunică Direcției Generale Buget – Finanțe, Resurse Umane; Direcţiei Dezvoltare şi Investiţii; Direcției de Administrare a Domeniului Public și Privat al Județului Cluj; Municipiului Gherla, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 177 din 28 octombrie 2021**

*Prezenta hotărâre a fost adoptată cu 34 de voturi “pentru” , fiind astfel respectate prevederile legale privind majoritatea de voturi necesară.*